На основу члана 132 Закона о стечају (Сл. гласник РС бр 104/2009, 99/2011-др. закон, 71/2012-одлука УС и 83/2014)

**GRAFOCARD DOO у стечају** Београд – Земун,

Крајишка бр 71а

**Расписује**

**ОГЛАС**

**ЗА ПРОДАЈУ ИМОВИНСКОГ КОМПЛЕКСА НА КОСМАЈУ – ОПШТИНА СОПОТ**

**ЈАВНИМ ПРИКУПЉАЊЕМ ПОНУДА**

**ПРЕДМЕТ ПРОДАЈЕ** је имовински комплекс на Космају – општина Сопот, село Неменикуће, Ул. Партизански пут бр 515в, који се излаже на продају трећи пут, са ближим описом:

|  |  |  |
| --- | --- | --- |
| **Број** | **Опис имовинског комплекса на Космају – општина Сопот** | **Процењена вредност у динарима** |
| **1.** | **Непокретна имовина** која се састоји из три грађевинска објекта и надстрешнице, који су конструктивно повезани у јединствену производну целину и земљишта. Сви грађевински објекти и земљиште су укњижени као власништво стечајног дужника у ЛН 2574, КП 5059/1, КО Неменикуће, а означени су као објекат 1, 2 и 3.**Објекат 1** – Уписан као пословно производни објекат – управни део, спратности ПР+1СП, корисне површинe објекта 645,20 м2.**Објекат 2** – уписан као пословно производни објекат спратности ПР+1СП, корисне површине објекта 1.603,18 м2.**Објекат 3 –** уписан као помоћна зграда спратности ПО+ПР, корисне површине објекта 250,52 м2.**Надстрешница -**  се налази између објекта 2 и 3, а изведена је као објекат чију носећу конструкцију чине зидови објекта 2 и 3, покривне површине 43,50 м2.**Земљиште –** је обухваћено КП бр. 5059/1, КО Неменикуће, уписане у ЛН 2574, укупне површине 11.255 м2. Земљиште је у грађевинском подручју. **Покретну имовину** чини производна опрема, инсталације и уређаји, канцеларијски намештај, рачунарска и остала опрема, инвентар и залихе. У структури покретне имовине доминантно учешће има производна опрема. Најзначајнији делови производне опреме су: машина за пластификацију, Matica 7000, MCC 10, Muhlbauer 510, Muhlbauer 810, Stacna mala, Stacna velika, Creo Kodak CTP Magnus 400, Datum, Indigo и др. У структури залиха доминантно учешће имају залихе репроматеријала, а затим залихе производног алата. | **118.433.555,66** |

**ИЗНОС ДЕПОЗИТА: 23.686.711,13 динара**

Процењена вредност имовинског комплекса није минимално прихватљива вредност, нити је на други начин обавезујућа за понуђача приликом одређивања висине понуде.

Заинтересовани понуђачи су дужни да доставе писану понуду у затвореној коверти са ознаком „Понуда за куповину имовинског комплекса на Космају“. Ценовна понуда мора да садржи јасно одређен износ на који понуда гласи. Ценовна понуда која буде нејасна или условно дата се неће узети у разматрање, односно, таква понуда ће се прогласити неисправном. Ценовна понуда се даје без припадајућих пореза, који се зарачунавају на цену сагласно прописима Републике Србије и падају на терет купца. Право учешћа у поступку продаје имају сва правна и физичка лица која:

1. Након добијања профактуре изврше уплату на рачун бр **105-12729-60** који се води код АИК Банке Београд, ради откупа продајне документације. Цена продајне документације је 100.000,00 динара увећано за ПДВ. Профактура за откуп продајне документације се може преузети у Београду на адреси Војводе Степе 414а (зграда Велефарма), или се може послати на имејл понуђачу сваког радног дана од 10 до 15 часова уз претходну телефонску најаву на телефон 011/30-90-102, контакт особа Мирјана Здравковић. Рок за откуп продајне документације је до 29.04.2021.године.
2. Уплате депозит у износу од **23.686.711,13 динара** на рачун бр **105-12729-60** који се води код АИК Банке Београд, или доставе неопозиву банкарску гаранцију у истом износу наплативу на први позив, са роком важења до 10.08.2021.године, најкасније до 05.05.2021.године, до 12 часова. Банкарска гаранција се доставља на адресу у Београду, ул. Војводе Степе 414а (зграда Велефарма).
3. Потпишу Изјаву о губитку права на повраћај депозита под одређеним условима и Изјаву о одрицању од права на накнадну рекламацију, тужбу или приговор и региструју се као овлашћени понуђачи. Изјаве чине саставни део продајне документације.

Предмет продаје се купује у виђеном стању и може се разгледати након откупа продајне документације, сваког радног дана уз претходну најаву на телефон 011/30-90-102.

Затворене понуде се достављају на адресу у Београду, ул. Војводе Степе 414а (зграда Велефарма) најкасније до 10.05.2021.године до 10 часова. Понуде приспеле након наведеног рока се неће узети у разматрање.

Јавно отварање понуда ће се одржати дана 10.05.2021.године у 12 часова, а регистрација учесника истог дана у периоду од 10:00 до 11:45 часова, на адреси у Београду, ул. Војводе Степе 414а (зграда Велефарма).

За купца ће бити проглашен понуђач који буде дао највећу ценовну понуду, у случају да иста гласи на 50% и више од 50% од процењене вредности Комплекса. У случају да таква понуда буде мања од 50% од процењене вредности Комплекса, о прихватању такве понуде одлучује Одбор поверилаца стечајног дужника.

Купопродајни уговор се потписује у року од 5 радних дана од дана одржавања јавног прикупљања понуда. Проглашени купац је дужан да износ купопродајне цене исплати у року од 30 дана од дана одржавања продаје јавним прикупљањем понуда. Порезе и трошкове који произилазе у вези и из закљученог купопродајног уговора сноси купац.

Све информације у вези ове продаје могу се добити на телефон 011/30-90-102, или на телефон 063/30-30-44.